b'\n_START_ARTICLE_\nEktoderm\n_START_PARAGRAPH_\nEktoderm er ytterhuden p\xc3\xa5 et dyr. Den dannes fra det ytre cellelaget i en gastrula. Foruten huden vil ektoderm ogs\xc3\xa5 ing\xc3\xa5 i nervesystemet ved at epiblastceller foldes inn i fosteret etter gastrulasjonen. Differensieres til overflateektoderm (epidermis) og neuralepitel (nevroner, gliaceller, neural crest cells og ependyma i sentralnervesystemet)._NEWLINE_Med unntak av de delene som ender opp som deler av nervesystemet, vil ektodermen bli liggende som et tynt lag utenp\xc3\xa5 organismen under fosterutviklingen. Disse cellene ender opp som hudskjelettet og den levende huden under hos leddyr og som overhuden hos virveldyr. Underhuden dannes derimot av mesodermen. Ektodermen danner ogs\xc3\xa5 slimhinnene i munnen, anus, innsiden av nesebor, svertekjertler, h\xc3\xa5r, negler og tannemalje.'